สวัสดีครับคุณ ขอปรึกษาหน่อยครับพอดีแม่ผมนอนห้องแอร์แล้วมีอาการใจสั่นหายใจไม่สะดวกแน่นหน้าอกเป็นเพราะอะไรครับแต่มานอนห้องที่มีพัดลมอาการดีขึ้นไปตรวจคลื่นหัวใจก็ปกติครับ
สวัสดีค่ะ อาการใจสั่น หายใจไม่สะดวก แน่นหน้าอก อาจจะมีสาเหตุได้จาก โรคหอบหืดจากหลอดลมหดตัวแคบลงซึ่งอาจจะมีหายใจเสียงวี้ดได้ แต่โรคหอบหืดนั้นเจอได้น้อยในผู้สูงอายุที่ไม่เคยมีอาการดังกล่าวมาก่อน ถ้าเริ่มมีหายใจเสียงวี้ดตอนอายุมากแล้วอาจนึกถึงกลุ่มโรคถุงลมโป่งพอง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อยมากกว่าสาเหตุอื่นๆที่อาจไม่เกี่ยวกับทางเดินหายใจเช่น โรคภูมิแพ้ หรือแพ้สารบางอย่าง มักเป็นเฉียบพลัน ภาวะกล้ามเนื้อหัวใจขาดเลือดเฉียบพลันมักเจ็บแน่นหน้าอกข้างซ้ายมาก ภาวะกรดไหลย้อน หรือมีเกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวลในเบื้องต้นพักการทำงานหนัก หลีกเลี่ยงปัจจัยที่กระตุ้นให้มีอาการ สังเกตอาการ ถ้ายังคงเป็นมาก มีหายใจเสียงวี้ดร่วมด้วย ควรไปพบแพทย์